Na temelju članka 48. stavka 5. Zakona o lokalnoj i područnoj (regionalnoj) samoupravi (Narodne novine broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13137/15, 123/17, 98/19. i 144/20), članka 50. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21) općinski načelnik Općine Sveti Ivan Žabno dana 22. kolovoza 2022. raspisuje

JAVNI NATJEČAJ

za davanje u najam stana u općinskom vlasništvu u Ulici braće Radića 32 u Svetom Ivanu Žabnu

1. Raspisuje se javni natječaj za davanje u najam stana površine 41,61m2 u općinskom vlasništvu u Ulici braće Radića 32 u Svetom Ivanu Žabnu.
2. Početni iznos najamnine je 1.000,00 kn.
3. Vrijeme trajanja najma određuje se na 5 godina, a prava i obveze regulirat će se ugovorom o najmu.
4. Natječaj se provodi sustavom zatvorenih ponuda koji se dostavljaju u zatvorenoj omotnici Općinskom načelniku Općine Sveti Ivan Žabno, Trg Karla Lukaša 11, Sveti Ivan Žabno, s naznakom “ NATJEČAJ ZA DAVANJE STANA U NAJAM- NE OTVARAJ “.
5. Rok za dostavu pisanih ponuda je 8 dana od dana objave na općinskoj mrežnoj stranici, odnosno od 22. kolovoza do 29. kolovoza 2022.
6. Uz ponudu je potrebno priložiti fotokopiju osobne iskaznice, uvjerenje o prebivalištu, potvrdu o stalnom radnom odnosu i dokaz da podnositelji zahtjeva nemaju u vlasništvu stan ili kuću.
7. Prednost na natječaju ima kandidat koji ponudi najveći iznos najamnine, a ima prebivalište ili radi na području općine Sveti Ivan Žabno.
8. Općinski načelnik može prihvatiti ponudu prema navedenim kriterijima, ali si uzima za pravo da ne prihvati niti jednu ponudu i poništi natječaj.
9. U slučaju ako su potrebne dodatne informacije izvolite se obratiti Jedinstvenom upravnom odjelu Općine Sveti Ivan Žabno na telefonski broj 851-041.

OPĆINSKI NAČELNIK OPĆINE SVETI IVAN ŽABNO

KLASA: 371-01/22-01/01

URBROJ: 2137/19-01/1-22-2

Sveti Ivan Žabno, 22. kolovoza 2022.

OPĆINSKI NAČELNIK:

Nenad Bošnjak